
                                  Π.ΟΜ.ΕΝ.Σ. 
Νόμιμα αναγνωρισμένη επαγγελματική Ομοσπονδία με την υπ’ αριθμ.16/2017 διαταγή του Ειρηνοδικείου Χαλανδρίου, καταχωρημένη στα βιβλία Ομοσπονδιών του Πρωτοδικείου Αθηνών με αριθμό μητρώου 844 και αριθμό βιβλίου συνδικαλιστικών οργανώσεων 6390.
Ηλεκτρονική διεύθυνση: www.pomens.gr – facebook ΠΟΜΕΝΣ 
Email: info@pomens.gr
 Αθήνα, 21 Ιανουαρίου 2019
ΠΡΟΣ :  Γενικό Γραμματέα της Κ.Ε. του ΚΚΕ κ. Δημήτριο Κουτσούμπα
ΚΟΙΝ :  Υπουργό Εθνικής Άμυνας κ. Ευάγγελο Αποστολάκη
             Αναπληρωτή Υπουργό  Εθνικής Άμυνας κ. Πάνο Ρήγα
             Βουλευτές της Διαρκούς Επιτροπής Εθνικής Άμυνας και Εξωτερικών Υποθέσεων
             Στρατιωτικοί Συντάκτες

ΘΕΜΑ: Θεσμική εκπροσώπηση εν ενεργεία στρατιωτικών
ΣΧΕΤ:  α. Άρθρο 30Γ Ν.1264/1982, όπως προστέθηκε με το άρθρο 50 Ν.4407/2016 και τροποποιήθηκε με το άρθρο 26 Ν.4494/2017
             β.  Απόφαση 254/2018 Πρωτοδικείου Αθηνών
              Αξιότιμε κ. Γενικέ Γραμματέα του ΚΚΕ, κύριε Δημήτριε Κουτσούμπα, 

            1. Ο λόγος που σας παραθέτουμε την κάτωθι ανοικτή επιστολή, είναι ότι η Ομοσπονδία μας εκφράζει τη διαμαρτυρία της για την ευθεία πολιτική παρέμβαση σας, στα εσωτερικά της συνδικαλιστικής εκπροσώπησης των εν ενεργεία στρατιωτικών.

            2. Σας ενημερώνουμε κ. Γενικέ Γραμματέα, ότι οι εν ενεργεία στρατιωτικοί εκπροσωπούνται αποκλειστικά από την ΠΟΜΕΝΣ, όπως προβλέπεται στο νόμο (άρθρ. 30Γ Ν.1264/1982) και έχει κριθεί δικαστικώς (254/2018 ΜΠΑ). Ως εκ τούτου, οποιαδήποτε πρόσκληση για συμμετοχή σε άλλα σωματεία, και μάλιστα καταργημένα, δυστυχώς υπονομεύει έμμεσα τη συλλογική έκφραση των στρατιωτικών και τροφοδοτεί τον διχασμό και την πόλωση. 

           3. Αξιότιμε κ. Γενικέ Γραμματέα, προκαλεί έκπληξη ένα κόμμα με 100 χρόνια ιστορίας, το οποίο βρίσκεται πάντα στις πρώτες γραμμές των συλλογικών αγώνων, να υιοθετεί πρακτικές και ρητορική που οδηγούν στη διάσπαση και αποδυνάμωση του συνδικαλιστικού κινήματος. Θέλουμε να πιστεύουμε ότι η τοποθέτηση σας αυτή οφείλεται σε ελλιπή πληροφόρηση και δεν υποκρύπτει πολιτικές ή άλλες σκοπιμότητες. 
   Με εκτίμηση
     Για την Εκτελεστική Γραμματεία

